ming030890/wiki-yue-high-quality huggingface dataset:
啤牌

啤牌（法文：jeu de cartes français），又稱𠵿牌，係一套咭，用硬咭紙或者膠咭造。每副有五十二張正牌，上邊印指定圖案同數字或拉丁字母，另加副牌——黑紅鬼牌各一。全部加埋一共係五十四張，張張都唔同。佢可以用來玩，亦會用來賭錢，用法多樣。
正牌點數加埋三百六十四。將鬼牌當一點，加一張或者兩張入去，分別就等於三百六十五同三百六十六，即係新曆嘅兩個每年總日數。當中嘅十二張公仔牌，各對應一個故事角色或者歷史人物。

牌
一副牌，唔計鬼牌（🃏），總共五十二隻。有四種花，葵扇（♠）、紅心（♥）、 梅花（♣）、階磚（♦）。每種花有十三隻牌，叫「一副」，寫上阿拉伯數字1到13，同英文字母ADJQK。有幾隻牌粵語有自己叫法：
A叫「煙士」，簡稱「煙」，來自英文「Ace」。
D叫「大弟」，簡稱「弟」，來自英文「Dee」。
J叫「積」，又寫成「人」、「戰士」，前者指張牌入面嘅人公仔；後者源自英文「Jack」。
Q叫「囡」，又寫成「女」、「王后」，前者指張牌入面嘅女人公仔；後者源自英文「Queen」。
K叫「傾」，又寫成「男」、「王」，前者指張牌入面嘅男人公仔；後者源自英文「King」。

大細嘅排行
好多啤牌玩法都有分點數大細。喺好多種玩法，數目最大嘅都係「煙」，跟住係「傾」，然後係「囡」，再落係「積」、再跟住落係「10」、「9」、「8」……一路落，最細係「弟」（鋤大弟嘅規矩，「弟」變成最大，跟住先係「煙」、「傾」、「囡」、「積」、「10」、「9」……，最細係「3」）。其它玩法重會有其它大細順序。
相同點數嘅牌有時會再按花來排。嶺南一帶通常嘅玩法係，葵扇（♠）係最大嘅花，跟住係紅心 （♥），再落係梅花（♣），最細嘅係階磚（♦）。唔同玩法入面，花色順序都唔同。

玩法
由於啤牌嘅玩法同組合變化多端，好多時成為賭錢嘅工具，不過亦都有純綷當遊戲娛樂噉大人細路都可以一齊玩、並唔涉及金錢嘅啤牌遊戲。
而玩啤牌嘅時候，一般來講通常都會係四個人以對疊嘅形式咁玩，每人派十三隻來排陣出牌鬥一番，睇吓邊個成為最後嘅大贏家。當然亦都有只係兩個人對疊嘅形式，又或者多過四個人一齊玩嘅啤牌遊戲，林林總總，各有各嘅刺激同趣味。

賭博性質嘅玩法
一般俾人用來賭嘅啤牌遊戲，比較流行嘅有：鋤大弟、鬼三二一、十三張、三公、廿一點、沙蟹（Show hand）、百家樂、德州啤等等。

純綷娛樂嘅玩法
而可以唔涉及金錢，純綷娛樂嘅啤牌玩法諸如：潛烏龜、Last 咭、冚棉胎、釣一對。呢啲都好啱唔鍾意賭博嘅大小朋友一齊玩，而過程重可以好緊張好刺激。

有獎遊戲節目
用啤牌做電視節目嘅有獎遊戲一路以來都有唔少，不過相信好多香港人重記得嘅啤牌有獎遊戲，莫過於曾經喺無綫電視嘅晚間綜合節目《歡樂今宵》入面搞過嘅「歡樂咭」；佢嘅玩法係預先喺一塊佈景板前面放咗十幾張排列成好似金字塔咁嘅、覆轉唔開牌嘅大張啤牌陣，當開咗最低嗰行嘅第一隻牌之後，就叫現場歡眾估下一隻牌大過定係細過之前嘅一隻牌（其實即係估大細），如果一路估到牌塔嘅最頂嗰一隻都估中埋嘅話，獎金自然係最豐富啦。當時呢個環節都吸引唔少觀眾特登睇埋先至上床瞓覺，甚至乎喺一啲公司嘅聯歡活動入面，都特登搞個「歡樂咭」來與眾同樂，將聯歡嘅氣氛帶入高潮，算係一個幾成功嘅電視有獎遊戲來。

組合嘅術語
其實喺玩啤牌來講，好多玩法裏面都有共通嘅組合術語，而通常呢啲組合都係由五隻牌組合而成，術語叫做「一手牌」，當然亦都有其它牌數所組成嘅組合；得意嘅係有啲術語只係直接由英文嘅發音直譯過來用。
以下就簡單噉介紹一吓呢啲關於啤牌遊戲嘅術語（詳細玩法請睇相關文章）：
單枝
呢個唔係組合，不過都係玩啤牌嘅術語之一，意思即係出一隻牌。呢個術語最常出現喺玩鋤大弟嘅時候，如果個出牌話事人出一隻牌做大家嘅指引牌，就可以話佢「走單枝」、「開單枝」、「行單枝」。
啤
廣東話嘅「啤」可以解成一對、一孖，其實即係英文Pair音譯過來。出一對相同點數嘅牌可以叫做「起啤」、「開啤」，而報牌嘅時候，啤通常都會跟返個點數喺尾，例如，一對煙就叫「啤煙」，一對10就叫「啤10」，如此類推。要留意嘅係，一對相同花嘅牌並唔係啤。一啤「煙」嘅圖例：
三條
顧名思義，即係出三隻牌，重要係三隻相同點數嘅牌，而報牌叫法同啤一樣都係將個點數跟尾，例如：「三條傾」、「三條7」……如此類推。同啤一樣，三隻相同嘅花並唔係三條。三條嘅圖例：
四條
同三條類似，即係出四隻相同點數嘅牌，而報牌嘅叫法亦都係將個點數跟尾，例如：「四條積」、「四條6」……如此類推。同樣咁四隻同花嘅牌並唔係四條。圖例：
有時四條可以係一手牌噉出，只要是旦搭多一隻牌湊夠五隻出就得。佢嘅組合喺一般嘅玩法入面係大過俘虜或者以下嘅一手牌組合（關於其它一手牌嘅組合，請睇下面）。
滔啤
係由英文嘅 Two pair 音譯出來，係一手五隻嘅啤牌組合，由一啤相同點數牌加另外一啤相同點數牌，再加一隻牌組合而成，而報牌係先將兩對牌嘅點數行先，以下圖為例，一對煙同埋一對傾叫「煙傾滔」。若果係一對9同一對10就叫「910滔」，如此類推。滔啤嘅圖例：
一般來講，滔啤算係一手牌入面最細牌面嘅組合（有啲玩法係唔可以出滔牌做一手牌）。
蛇，又叫順（「順」有變調，讀「筍」）
「順」，即係順序，一手牌嘅組合，五隻牌嘅點數一定要連續順序咁落，但就可以唔同花。圖例：
以上呢個由煙士開始嘅組合，俗語叫「大蛇」（又叫「大順」），即係蛇（又叫順）之中佢算最大，當然玩鋤大弟就要有葵扇2先叫做「大蛇」（又叫「大順」），至於「細蛇」（又叫「細順」）即係話由階磚2開始數五隻（玩鋤大D就以階磚3最細）。
花，又叫同花
一手牌嘅組合，全部五隻牌都係同花，點數可以唔連續順序，例如：
花嘅組合一般來講係大過蛇或以下嘅組合。
葫蘆
一手牌嘅組合，而五隻牌入面，有三隻要同點數再加兩隻同點數；報牌嘅時就會先報三隻嘅點數然後兩隻嘅點數，以下圖做例，三隻煙加兩隻弟就叫做「煙弟葫」，其它如此類推。圖例：
葫蘆牌面嘅組合通常係大過花同蛇或以下嘅一手牌組合。
同花順（「順」有變調，讀「筍」）
「同花順」，即係順序，係一手牌嘅組合，除咗五隻牌嘅點數要係連續順序之外，重要全部都係同一隻花，例如：
基本上喺大部份嘅啤牌玩法入面，同花順算係最大嘅牌面，就好似玩沙蟹咁，以上呢條由煙士開始嘅同花順（俗稱「大同花順」）已經係最大嘅牌面，可以壓倒晒其它一手牌嘅組合。
青龍
呢個係一副牌組合嘅術語，即係全部十三隻牌都係同一隻花，喺某啲啤牌遊戲入面係屬於最高嘅牌面之一。例子如圖：

魔術表演
啤牌重可以用來變魔術，而且呢門啤牌嘅戲法重係變魔術嘅基本功其中一種。
簡單嘅啤牌戲法，例如從一副洗過晒嘅啤牌入面唔開牌就搵得返四隻煙士出來，或者搵返之前觀眾所揀出來簽咗名嘅某一隻啤牌。呢啲都可以話係變啤牌嘅基本戲法。而好多資深嘅魔術師重可以將啤牌戲法表演到出神入化，例如可以當眾凌空派啤牌但係派到唔見晒啲牌；喺張牌上面用打窿機打個窿，跟住用手指可以令到個窿喺張啤牌上面移動到唔同嘅位置；又或者叫觀眾揀出一隻牌簽個名，然後插返入叠牌入面，跟住將叠牌向玻璃窗掟埋去，觀眾所揀嗰隻簽咗名嘅啤牌就咁黐咗喺玻璃窗嘅另一面。睇過嘅人會諗極都諗唔到點解，只有讚嘆呢啲魔術神奇。
啤酒杯

啤酒杯係飲啤酒用嘅玻璃杯，有唔同嘅款式，但共通點都係透明，可以睇清楚啤酒嘅色水同埋啤酒泡。
啤酒

啤酒係世界上最古老、最多人飲嘅酒精飲品。每年賣成十三萬三千萬升。佢係澱粉類發酵而成。一般嚟講係用大麥。而德國每年都有舉辦啤酒節。

啤酒釀造業
啤酒釀造廠
各國每年人均啤酒消費量
21世紀啤酒廠嘅發展歷史包括大型啤酒廠為咗確保規模經濟而吞併細啲嘅啤酒廠。喺2002年，南非啤酒公司收購咗北美嘅Miller釀酒公司，成立咗SABMiller，成為僅次於北美嘅Anheuser-Busch嘅第二大啤酒廠。到2004年，比利時嘅Interbrew係第三大啤酒廠，而巴西嘅AmBev排第五。佢哋合併成為InBev，成為最大嘅啤酒廠。2007年，SABMiller收購咗荷蘭Grolsch品牌嘅釀酒商Royal Grolsch之後，超越咗InBev同Anheuser-Busch。2008年，當時排第二嘅InBev收購咗排第三嘅Anheuser-Busch，新成立嘅Anheuser-Busch InBev公司再次成為世界最大嘅啤酒廠。
根據市場研究公司Technavio嘅數據，截至2020年，AB InBev仍然係世界最大嘅啤酒公司，喜力排第二，華潤雪花啤酒第三，嘉士伯集團第四，Molson Coors第五。
「小型啤酒廠」或者「手工啤酒廠」係生產有限量啤酒嘅廠房。唔同地區同權威機構對「小型啤酒廠」嘅最高產量定義都有唔同，喺美國係每年15,000桶美制啤酒桶(約17,600百升)。而「brewpub」就係一種同酒吧或者其他飲酒場所合作嘅小型啤酒廠。
全世界啤酒廠密度最高嘅地方係德國嘅法蘭克尼亞，特別係上法蘭克尼亞區，呢度有大約200間啤酒廠，大部分都係小型啤酒廠。呢個地區被稱為「啤酒之鄉法蘭克尼亞」，擁有超過260間啤酒廠、數百個啤酒花園同好多傳統啤酒地窖。呢度仲有啤酒節、教堂慶典同「Bockbier」開桶儀式等特色活動。
喺德國巴伐利亞州嘅威森斯特芬修道院啤酒廠可以追溯到768年，係世界上最古老仲喺運作緊嘅啤酒廠。佢喺1040年獲得弗賴辛市嘅釀酒許可證。
啤酒桶普卡

《啤酒桶普卡》（英文：Beer Barrel Polka）係二戰期間曾經响歐美極紅嘅一首普卡歌。
啤酒廠

啤酒廠係搞啤酒釀製同生產啤酒嘅地方。呢類生產設備可以追溯到新石器時代嘅歐洲同兩河流域。
啤梨類生果

啤梨（英文：berry），又叫莓果或者莓，日常生活通常係指一類多肉多汁嘅果，通常比較細粒。
呢類果有時俾人叫做漿果，但喺植物學嚟講，漿果嘅定義嚴好多，只有種子同果肉由單一子房變出嚟嘅果先至係真正嘅漿果，士多啤梨、黑啤梨都唔符合呢個定義。
啤牌遊戲

一班人玩緊德州話事啤，係而家好興嘅啤牌遊戲。
啤牌遊戲，簡稱啤，指啲用啤牌嚟玩嘅遊戲。

玩法
内文：啤牌
由於啤牌嘅玩法同組合變化多端，好多時成為賭錢嘅工具，不過亦都有純綷當遊戲娛樂噉大人細路都可以一齊玩、並唔涉及金錢嘅啤牌遊戲。
而玩啤牌嘅時候，一般來講通常都會係四個人以對疊嘅形式咁玩，每人派十三隻來排陣出牌鬥一番，睇吓邊個成為最後嘅大贏家。當然亦都有只係兩個人對疊嘅形式，又或者多過四個人一齊玩嘅啤牌遊戲，林林總總，各有各嘅刺激同趣味。

賭博性質嘅玩法
一般俾人用來賭嘅啤牌遊戲，不過都可以用來娛樂而且唔賭錢，比較流行嘅有：鋤大D、鬼三二一、十三張、三公、廿一點、沙蟹（Show hand）、百家樂、德州啤等等。

純綷娛樂嘅玩法
而可以唔涉及金錢，純綷娛樂嘅啤牌玩法諸如：潛烏龜、Last 咭、冚棉胎、釣一對。呢啲都好啱唔鍾意賭博嘅大小朋友一齊玩，而過程重可以好緊張好刺激。

有獎遊戲節目
用啤牌做電視節目嘅有獎遊戲一路以來都有唔少，不過相信好多香港人重記得嘅啤牌有獎遊戲，莫過於曾經喺無綫電視嘅晚間綜合節目《歡樂今宵》入面搞過嘅「歡樂咭」；佢嘅玩法係預先喺一塊佈景板前面放咗十幾張排列成好似金字塔咁嘅、覆轉唔開牌嘅大張啤牌陣，當開咗最低嗰行嘅第一隻牌之後，就叫現場歡眾估下一隻牌大過定係細過之前嘅一隻牌（其實即係估大細），如果一路估到牌塔嘅最頂嗰一隻都估中埋嘅話，獎金自然係最豐富啦。當時呢個環節都吸引唔少觀眾特登睇埋先至上床瞓覺，甚至乎喺一啲公司嘅聯歡活動入面，都特登搞個「歡樂咭」來與眾同樂，將聯歡嘅氣氛帶入高潮，算係一個幾成功嘅電視有獎遊戲來。

組合嘅術語
其實喺玩啤牌來講，好多玩法裏面都有共通嘅組合術語，而通常呢啲組合都係由五隻牌組合而成，術語叫做「一手牌」，當然亦都有其它牌數所組成嘅組合；得意嘅係有啲術語只係直接由英文嘅發音直譯過來用。
以下就簡單噉介紹一吓呢啲關於啤牌遊戲嘅術語（詳細玩法請睇相關文章）：
單枝
呢個唔係組合，不過都係玩啤牌嘅術語之一，意思即係出一隻牌。呢個術語最常出現喺玩鋤大弟嘅時候，如果個出牌話事人出一隻牌做大家嘅指引牌，就可以話佢「走單枝」、「開單枝」、「行單枝」。
啤
廣東話嘅「啤」可以解成一對、一孖，其實即係英文Pair音譯過來。出一對相同點數嘅牌可以叫做「起啤」、「開啤」，而報牌嘅時候，啤通常都會跟返個點數喺尾，例如，一對煙就叫「啤煙」，一對10就叫「啤10」，如此類推。要留意嘅係，一對相同花嘅牌並唔係啤。一啤「煙」嘅圖例：
三條
顧名思義，即係出三隻牌，重要係三隻相同點數嘅牌，而報牌叫法同啤一樣都係將個點數跟尾，例如：「三條傾」、「三條7」……如此類推。同啤一樣，三隻相同嘅花並唔係三條。三條嘅圖例：
四條
同三條類似，即係出四隻相同點數嘅牌，而報牌嘅叫法亦都係將個點數跟尾，例如：「四條積」、「四條6」……如此類推。同樣咁四隻同花嘅牌並唔係四條。圖例：
有時四條可以係一手牌噉出，只要是旦搭多一隻牌湊夠五隻出就得。佢嘅組合喺一般嘅玩法入面係大過俘虜或者以下嘅一手牌組合（關於其它一手牌嘅組合，請睇下面）。
滔啤
係由英文嘅 Two pair 音譯出來，係一手五隻嘅啤牌組合，由一啤相同點數牌加另外一啤相同點數牌，再加一隻牌組合而成，而報牌係先將兩對牌嘅點數行先，以下圖為例，一對煙同埋一對傾叫「煙傾滔」。若果係一對9同一對10就叫「910滔」，如此類推。滔啤嘅圖例：
一般來講，滔啤算係一手牌入面最細牌面嘅組合（有啲玩法係唔可以出滔牌做一手牌）。
蛇，又叫順（「順」有變調，讀「筍」）
「順」，即係順序，一手牌嘅組合，五隻牌嘅點數一定要連續順序咁落，但就可以唔同花。圖例：
以上呢個由煙士開始嘅組合，俗語叫「大蛇」（又叫「大順」），即係蛇（又叫順）之中佢算最大，當然玩鋤大弟就要有葵扇2先叫做「大蛇」（又叫「大順」），至於「細蛇」（又叫「細順」）即係話由階磚2開始數五隻（玩鋤大D就以階磚3最細）。
花，又叫同花
一手牌嘅組合，全部五隻牌都係同花，點數可以唔連續順序，例如：
花嘅組合一般來講係大過蛇或以下嘅組合。
葫蘆
一手牌嘅組合，而五隻牌入面，有三隻要同點數再加兩隻同點數；報牌嘅時就會先報三隻嘅點數然後兩隻嘅點數，以下圖做例，三隻煙加兩隻弟就叫做「煙弟葫」，其它如此類推。圖例：
葫蘆牌面嘅組合通常係大過花同蛇或以下嘅一手牌組合。
同花順（「順」有變調，讀「筍」）
「同花順」，即係順序，係一手牌嘅組合，除咗五隻牌嘅點數要係連續順序之外，重要全部都係同一隻花，例如：
基本上喺大部份嘅啤牌玩法入面，同花順算係最大嘅牌面，就好似玩沙蟹咁，以上呢條由煙士開始嘅同花順（俗稱「大同花順」）已經係最大嘅牌面，可以壓倒晒其它一手牌嘅組合。
青龍
呢個係一副牌組合嘅術語，即係全部十三隻牌都係同一隻花，喺某啲啤牌遊戲入面係屬於最高嘅牌面之一。例子如圖：
四輔

四輔，又名四弼，星官之一，歸紫微垣，恆星有四粒，圍住北極紐星。大清儀象考成所寫星，同大宋時星，有明顯唔同。傳統星圖都係四粒而呈方形。儀象考成增補一粒，叫四輔增一。
四輔之名，至早見於晉書天文志，曰，「抱北極四星曰四輔，所以輔佐北極而出度授政也。」大唐大宋，紐星為北極星。現今北極星已轉到勾陳，唔再抱北極。
星官分野
四連刻

例如做眼，有1、2、3、4呢四對數各三隻牌（唔理有冇碰定槓），都可以睇成四連刻。不過會被睇成湊一色。
同花色嘅眼做版
呢組牌是旦嚟隻或就食餬，噉嘅情況下絕對形成四連刻。呢組情況下既可以睇成清一色，又可以睇成對對胡，甚至睇成四連刻。一食呢種類似組合會贏好多錢。
四辻宮

四辻宮（日文：よつつじのみや）係日本一個曾經存在嘅宮家，由順德天皇第六個仔善統親王1233年左右創立，歷3代，直到1402年絕家，有指係歷史上第一個世襲宮家。但係歷史上就冇任何關於佢哋後人嘅資料，就連確實住嘅地方都冇人知。

歷史
四辻宮係由善統親王響1233年左右創立，而善統響1291年出家，所以由仔尊雅王繼承當主一位。歷史上對於尊雅王嘅資料唔多，淨係知佢有三個仔女，分別係大仔無極志玄、大女智泉聖通同埋細仔善成王。響1356年，善成王皇籍脫離，改名叫四辻善成，以伯爵身份繼承當主一位。1395年善成出家，而後嚟善成響族譜上唯一一個仔松蔭常宗又響1407年出家，所以歷史學家判斷四辻宮就此絕家。
但係善成如果真係得松蔭常宗一個仔，咁一定會反對佢出家，因為佢出咗家就冇人繼承當主一位，所以有人認為唔合理，但響族譜上善成又冇其他仔女。
四遊記

《四遊記》（英文：Live Offline）係一套由好好制作製作嘅遊埠節目，由黃德斌、王丹妮（第3集加入）主持。節目由2023年9月18號到9月22號，禮拜一到五 21:00-21:25，喺香港奇妙電視有限公司嘅HOY TV首播。節目會遊覽日本四國。
四邑

乾隆年間嘅四邑，新寧即係台山，而崖門係新會地方。四邑加埋鶴山先叫五邑，而六邑嘅赤溪，係晚清先分出來，所以地圖上無。
四邑古稱岡州，喺廣東珠江三角洲以西，今日係江門市轄下四個地方。由東向西行，即係新會、台山、開平同𠹺恩平四地。
四邑一帶，舊陣時同省城廣州交通無咁方便，所以就自成一角。呢帶講嘅廣東話，係四邑話，新會話同台山話係代表發音。四邑話口音同廣州話差好遠。
大清時，四邑同富庶啲嘅三邑南海、番禺、順德比差好遠。因爲同省城隔涉，清時係比較窮，唔少人出埠搵食。又因爲爭地，土人同客家人成日鬥。土客械鬥亦促成更多人要出埠搵食。皆因人多，喺外埠唐人街幾有影響力。四邑人因爲同聲同氣，所以中意搞同四邑同鄉組織。四邑嘅字都好常見。
共和國行市管縣之後，江門市管埋鶴山，所以四邑加鶴山，就合稱五邑。

史
四邑個名係大清嗰陣形成，係四個貼𠹺嘅縣，即係廣州府新會、新寧兩縣、同𠹺肇慶府開平、恩平兩縣。其中，新會、新寧同恩平係大明嗰陣就有，大清跟明制保留。
四邑之中，恩平縣同新會縣最古老，大明之前就有。大明弘治十一年（1498年），新會劃出西南便得行都同文章都，開新寧縣。
大明紹武元年（大清順治三年，1646年），清軍攻入廣東。十二月三十，清兵入新會城。大清順治六年（大明永曆三年，1649年），清軍響開平係開縣。開平縣係由肇慶府新興縣嘅開平屯，加上恩平同新會劃地而成。雍正九年，新會同開平各劃一窟來開鶴山縣，歸肇慶府管。同治七年，新寧分出赤溪。光緒三十二年，恩平脫離肇慶，改歸新開嘅陽江。
中華民國時嘅1914年，新寧改名做台山。
共和國時，區界變得好快，同大清時比，都幾唔同。1951年1月12號，江門脫離新會，成立江門市，係省轄市。1953年，赤溪併返入台山。1958年11月，開平、恩平合做開恩縣，後尾又改名開平縣。1961年3月16號，開平同恩平又分返開兩縣。
1983年6月1號，實行市管縣，新會縣倒轉頭屬江門市，江門市就係地級市。
1992年，台山縣轉成縣級市，改名台山市。1992年10月8號，新會縣轉成縣級市，改名新會市。1993年3月28號，開平縣變成縣級市，改稱開平市。1994年，恩平縣變成縣級市，改叫恩平市。
2002年9月1號，新會市變做新會區。新會人從來唔認爲自己係江門人，本土意識非常強烈[未記出處或冇根據]。

五邑、六邑
五邑加鶴山，加𠹺赤溪就係六邑。
四趾

四趾即係第四隻腳趾，三趾同腳趾尾中間，同三趾差唔多長。
四輪馬車

四輪馬車，馬車一種，車有車廂，下有四個轆，用馬拉，通常兩匹，多啲都有。
英文叫佢做coach。
四邊形

四邊形（Quadrilateral；tetragon），或者四角形（quadrangle）係有四條直邊嘅多邊形，總共有四隻角。
四邊形當中，跟據某啲特質，有特別叫法，例如正方形、長方形、矩形、平行四邊形、菱形、梯形、鷂形。
四軸航拍機

四軸航拍機，係航拍機嘅一種，有四個旋翼嚟懸停、維持姿態同埋平飛。
四進制

四進制係逢4進位嘅進位制，只係用到0、1、2同3三個數字記數，有少數電腦會用。

分數同小數
4 淨係可以畀 2 同 2 嘅次方整除，相比十進制嘅 2 同 5，十二進制嘅 2，3，5。而 1/3 同 1/5 呢啲單數分母嘅分數，只可以循環小數嚟表示。
卡爾馬聯盟

卡爾馬聯盟（Kalmarunionen）係1397年至1523年由斯堪的納維亞嘅丹麥、瑞典（包括芬蘭）同挪威（包括冰島、法羅群島、格陵蘭、設得蘭同奧克尼）為主組成嘅共主邦聯。
卡特加特海峽

卡特加特海峽（丹麥文：Kattegat；瑞典文：Kattegatt）係大西洋西北嘅海峽，喺丹麥日德蘭半島同瑞典西岸之間，連接北海同波羅的海。
卡爾薩根

卡爾薩根（Carl Sagan，1934年11月9號—1996年12月20號），係美國天文學家，出名研究外星生物存在嘅可能性。
卡爾謝拉斯

卡爾謝拉斯（粵拼：kaa1 ji5 ze6 laa1 si1；德文：Carl Djerassi；1923年10月29號—2015年1月30號）係一位保加利亞兼奧地利裔嘅美國化學家、小說家同戲劇作家。佢因為研發口服避孕藥而出名，而被稱為「避孕藥之父」。

生平
卡爾謝拉斯喺美國發佈嘅一篇科研文章，呢篇嘢攞過美國國家科學獎。
卡爾謝拉斯嘅阿爸係保加利亞嘅一位皮膚病專家，佢識得研究性行為傳染嘅疾病。而阿媽係奧地利嘅一位牙醫同醫生。佢兩公婆離婚之後，佢同阿媽搬返出生地奧地利，但喺夏天跟阿爸住。1938年納粹入侵奧地利，佢阿爸短暫同佢阿媽結返婚，畀佢哋兩仔乸逃去保加利亞，兩仔乸喺1939年搬咗去美國。
佢16歲嗰陣入咗大學，再喺19歲攞埋優等生，嗰時佢就諗住做化學家。去到22歲嗰陣佢攞到韋斯剛先大學化學博士。1940年代，佢開始研究避孕藥，喺1951年，佢搞嘅研究小組喺墨西哥城一間製藥廠研發咗炔諾酮呢個孕激素出嚟。就係呢個發明，佢唔單止改變嗮好多女仔嘅生活方式，重幫埋女仔搞咗係生定唔生BB。佢喺1959年去咗史丹福大學嘅化學系做嘢，先後發表過1200幾篇科研文章，重喺1973年攞到美國國家科學獎。
佢喺2015年1月30號因為癌病復發，死喺三藩市屋企，終年91歲。
卡爾鄧尼茨

卡爾·鄧尼茨（德文：Karl Dönitz，1891年9月16號—1980年12月24號），係納粹德國時代嘅元帥、海軍總司令。1945年4月希特拉自殺，立咗遺囑任命佢做德國總統。喺同年5月俾盟軍逮捕，之後由紐倫堡審判判咗佢坐監十年。
卡特麗娜卡芙

卡特麗娜卡芙（Katrina Kaif；1984年7月16號—），係英國電影女演員同模特兒，主要拍印度波里活電影。佢喺香港出世，之後搬過好多唔同國家，最後喺印度孟買落腳，2003年出道。
卡爾頓花園

卡爾頓花園係個喺澳洲嘅世界遺產，登錄喺聯合國教科文組織嘅世界遺產名錄。
卡玟米蘭達

卡玟米蘭達（葡文：Carmen Miranda；1909年2月9號—1955年8月5號）係葡萄牙同巴西歌手同女演員。
土衞三十二

土衞三十二（Methone）係土星嘅其中一粒衞星，平均直徑約莫3.2公里，響2004年發現。
土衞三十六

土衞三十六（Aegir）係土星嘅其中一粒衞星，平均直徑約莫6公里，響2004年發現。
土衞三十四

土衞三十四（Polydeuces）係土星嘅其中一粒衞星，平均直徑約莫2.6公里，響2004年發現。
土衞九

土衞九（英文：Phoebe）係土星其中一粒衞星，1898年由美國天文學家威廉亨利皮克林發現。
土衞三十五

土衞三十五（Daphnis）係土星嘅其中一粒衞星，平均直徑約莫7.6公里，響2005年發現。
土衞三十八

土衞三十八（Bergelmir）係土星嘅其中一粒衞星，平均直徑約莫6公里，響2004年發現。
土衞三十三

土衞三十三（Pallene）係土星嘅其中一粒衞星，平均直徑約莫5公里，響2004年發現。
土衞三十九

土衞三十九（Bestla）係土星嘅其中一粒衞星，平均直徑約莫7公里，響2004年發現。
土衞二

土衞二（Enceladus）係土星嘅其中一粒衞星，平均直徑約莫504公里，響1789年發現。
土衞二十

土衞二十（Paaliaq）係土星嘅其中一粒衞星，平均直徑約莫22公里，響2000年發現。
大富翁8

《大富翁8》係由台灣大宇資訊發行嘅電子遊戲，該公司大富翁系列第八套正篇遊戲作品，2006年1月20號上市。
大富翁7

《大富翁7》係由台灣大宇資訊發行嘅電子遊戲，該公司大富翁系列第七套正篇遊戲作品。
大富翁9

《大富翁9》係由網易同大宇資訊聯合開發嘅電子遊戲。簡體版由網易獨家代理發行，分別喺2016年5月20號登陸App Store同埋2016年5月24號登陸Android平台。
大富翁之破壞超人

大富翁之破壞超人（Destroyman）係一隻1996年喺香港由Gameone推出嘅益智遊戲，形式非常類似大富翁，但亦混合咗機械人戰鬥元素，全程設有中文語音。
玩家會選擇其中一個機械人作為佢嘅角色，進行大富翁遊戲，碰上其他對手就會引發PK，玩家需要用盡方法陷害其他對手，令佢哋破產從而獲勝。
大富翁系列

《大富翁系列》係臺灣遊戲開發商大宇資訊出品嘅電腦遊戲系列，概念源自棋類遊戲大富翁，但有更複雜嘅地圖，同埋有各種道具、卡片可以用。

玩法
預設幾幅地圖，擲骰仔前進，有多種道具同卡片用，另外仲會觸發一啲「特別事件」。主要通過購買房產，收取對手路費、租金，令到對手破產。《大富翁4》設有系列中最為完全、獨立嘅股票系統，一般升跌唔受玩家影響，但股票產值會導致物價飛漲，可令實物嘅房產價值加倍。

孫小美
孫小美呢個角色首先喺《大富翁2》出現，之後亦有出現喺《明星志願3》、《叫我大掌櫃》等電腦遊戲入面出現。
多年嚟，佢嘅造型都有啲變化，但多數係紅色旗袍為主。

其他電腦遊戲入面嘅出現
《明星志願3》 - 入面有一個電視遊戲節目叫做《大富翁Ba Ba Ba》，可以比玩家旗下嘅藝人參加。
《叫我大掌櫃》

錢夫人
錢夫人呢個角色首先喺《大富翁2》出現，但佢而家嘅形象主要都係《大富翁3》嘅時候先確立。
佢部份廣為玩家認識嘅口頭禪有：「今夜作夢也會笑」。
大富翁遊戲史

大富翁遊戲史可以追溯到20世紀初。1903年，伊利沙伯馬琪（Elizabeth Magie）創造最初版本。由1906年去到1930年代，有多個買賣土地同土地建設嘅棋盤遊戲出現。最遲1934年，一個好似大富翁遊戲嘅棋盤遊戲出咗，並且由帕克兄弟同佢嘅母公司，一路出到21世紀。有啲人，多數嚟自美國東岸同中西部，有份參與遊戲嘅設計同改革。
1970年代之前，多數人都話大富翁係查理斯達羅（Charles Darrow）個人作品，說明書有印，連瑪克辛布雷迪（Maxine Brady）寫嘅書《大富翁書：世界最著名遊戲嘅策略》都有提到。同一時代，拉爾夫安斯波（Ralph Anspach）同帕克兄弟同埋佢嗰時嘅母公司General Mills爭大富翁遊戲嘅牌子。透過Anspach同其他人嘅研究，遊戲初期嘅歷史再次公諸於世。1975年喺巴里法伯嘅紐約市清談節目，Anspach同布雷迪傾大富翁嘅真正歷史。經過長時間訴訟同上訴程序，帕克兄弟持有大富翁商標嘅合法性去到1985年至解決到。帕克兄弟可以繼續持有大富翁商標同埋佢嘅一啲設計。
大寒

大寒係廿四節氣中嘅第廿四個（最後一個），響陽曆1月20號或者1月21號，亦即係太陽響黃經300°嗰日。呢日係成年最凍嗰日。
大富翁6

《大富翁6》係由台灣大宇資訊發行嘅電子遊戲，該公司大富翁系列第六套正篇遊戲作品。
坦克殺手

坦克殺手（德文：Panzerschreck），正式名稱54式反坦克火箭炮（德文：Raketenpanzerbüchse 54，縮寫RPzB），係二戰期間德國研發嘅一種反坦克武器，尾部裝填，肩扛發射，炮彈射出後由火箭推進。
坦克殺手有個重大缺陷：由於發射嘅時候炮筒前後都會大量出煙，因此發射之後就要馬上轉移，否則就會被敵軍發現。不過，同同一時期嘅其他反坦克武器相比，坦克殺手嘅威力實在驚人：以90度角射入嘅時候可以射穿200毫米厚嘅裝甲，以60度角射入嘅時候，都可以射穿160毫米嘅裝甲。而當時美軍最勁嘅巴祖卡火箭炮，就連100毫米嘅裝甲都好難打穿。
坦克車

坦克車，有時淨係叫坦克，由英文tank音譯過來，係一隻有履帶、有裝甲嘅戰鬥車。佢靠直接開火對付敵軍。坦克車用嘅係有重裝甲，配上火力大嘅武器，可以響好多隻地形高速行走。
坦克通常裝備大口徑炮管（睇下坦克類型而定，有啲現代坦克嘅炮管甚至可以射反坦克同反直升機嘅飛彈）同埋幾支防空、同軸機槍。坦克多數用旋轉炮塔，有少數用緊固定式主炮。坦克主要由武器系統、火控系統、動力系統、通信系統、裝甲車體之類系統組成。大多數現代坦克有一定嘅潛渡能力。
雖則開架坦克車要好多錢，運費貴，但係喺現代戰場佢係所向披靡，靈活多變，可以震懾步兵同攻擊地面目標。
維基同享有多媒體嘅嘢： 坦克車
坦克里多尼維斯

坦克里多尼維斯（葡文：Tancredo Neves；1910年3月4號—1985年4月21號）係巴西律師同政治人，米納吉拉斯州嘅聖若昂-德雷出世。曾經喺1961～1962年間做過巴西首相，1983～1984年間做過米納吉拉斯州長。
1985年1月15號佢經過間接選舉當選巴西總統。佢本應喺3月15號上任，但佢就任前幾日突然患重病，最後喺4月21號逝世，改由副總統薩爾內任總統。
坦噶

坦噶係坦桑尼亞一座城，坦噶區首府，人口27萬。
坦噶區

坦噶區係坦桑尼亞嘅一個區，喺國土東北部，首府坦噶。
坦克大戰

坦克大戰（英文：BATTLE CITY；日文：バトルシティー），中國大陸又嗌坦克1990或90坦克，係日本南夢宮喺1985年9月9號出品同發佈嘅射擊遊戲，亦係南夢宮自1980年發佈坦克戰鬥營之後嘅後續作品。呢個遊戲喺街機、紅白機同Game Boy平台有得玩。
喺中國大陸，呢個遊戲曾經喺1990年代衍生出「煙山1989」、「煙山1990」同「導彈坦克」等三種小霸王版，成為嗰時最火爆嘅遊戲之一，喺電腦普及到家庭之後，重出現咗玩家整嘅土製版。

遊戲系統
目的
呢個遊戲主要由玩家控制自己部坦克嚟殺嗮人哋啲坦克仔。一般嚟講，喺街機版同原版都差唔多樣，不過去到GAME BOY版就變嗮。佢嘅目的係一關要殺嗮所有敵方坦克先至過關。若果半佬冇嗮命數或大本營俾敵軍炸冧嘅，直接判GAME OVER。成個遊戲冇故事情節。
命數
命數一般有3條，其中1P係黃色，2P係綠色。遊戲雖然可以接受雙人玩，但2P唔可以直接一個開。
坤輿萬國全圖

《坤輿萬國全圖》係由耶穌會傳教士利瑪竇喺大明萬曆三十年（1602年）畫嘅世界地圖，係頭一幅有美洲嘅中文地圖。
坤輿萬國全圖（上色版）
坦噶尼喀

坦噶尼喀係東非坦桑尼亞主要部份，座落響非洲大陸東部上面。
坦噶尼喀曾經係英國殖民地，1961年到1964年曾經係獨立國，首府三蘭港，1964年吞併桑給巴爾，變成坦桑尼亞。
咖啡山

咖啡山（馬來話：Bukit Nanas，英文：Weld Hill）係一座喺吉隆坡金三角入面一座大約94米高嘅小山丘，吉隆坡出名地標吉隆坡塔（KL Tower）喺山頂上面。

名嘅由來
咖啡山嘅馬來名係Bukit Nanas原意係鳳梨山，但係中文名係咖啡山。呢個中文名嘅由來係因為呢度喺英國殖民時期，英國人曾經喺度種植咖啡；而馬來名就嚟自雪蘭莪內戰（英文：Klang War）期間，相傳免打粦人（英文：Mandailing people）為咗抵禦敵人而喺山坡上種滿帶有刺嘅波蘿。喺英國殖民期間，咖啡山亦被叫做Weld Hill，得名自1880年至1887年間擔任海峽殖民地總督嘅Sir Frederick Weld。喺1867年至1874年嘅巴生內戰，呢度亦曾經係雪蘭莪蘇丹喺曼特寧氏族（Kaun Mandailing）對峙時嘅堡壘山，依家仲保留住一條長大約5公尺嘅地底密道，見證咗當年內戰事蹟。

吉隆坡森林生態公園
咖啡山森林保留地嘅吊橋
咖啡山係依家吉隆坡市中心唯一一笪地方保留住原始熱帶雨林，呢片原始雨林依家屬於吉隆坡森林生態公園（KL Forest Eco Park）嘅一部分，佢早喺1906年畀政府憲報為永久森林保留地，亦係馬來西亞半島最早嘅森林保留地，當時嘅土地面積有17.50公頃，依家已經縮減至9.3公頃。吉隆坡森林生態公園係一開始被成為威爾德丘森林保留地（Hutan Simpan Bukit Weld），之後改名做咖啡山森林保留地（Hutan Simpan Bukit Nanas）以同最近嘅吉隆坡森林生態公園（Taman Eko Rimba Kuala Lumpur）。
吉隆坡森林生態公園喺安邦路同拉惹朱蘭路交界處，係市中心鋼骨水泥森林嘅「綠肺」，園區入面栽種咗各種珍稀嘅植物同花卉，其中包括攀藤植物、蕨類植物同罕見嘅草藥等。巨型嘅熱帶樹木，例如紅木（Meranti）同龍腦香木（Keruing）亦可以喺呢度揾到。園區入面有唔少條路以樹木嚟命名，其中包括沈香路（Jalan Aquilarium）、匹那拉罕路（Jalan Penarahan）、坡壘屬路（Jalan Hopea）等。園區入面常見嘅動物有馬騮、松鼠同其他小型嘅爬蟲類、哺乳類以及鳥類。喺1970年代，曾經喺山坡上起咗一條纜車通去咖啡山山頂，當時人可以搭纜車，喺高空鳥瞰吉隆坡熱帶雨林嘅面貌，嗰條纜車喺80年代已經停止營運。為咗促進旅遊業，依家吉隆坡市政府有打算重新發展呢項纜車服務。
另外，園區入面亦設有廁所、露營場地、吊橋、休閒亭等設施。遊客可以通過三種方法進入園區。第一，係進入喺拉惹朱蘭路嘅聯邦直轄區森林局資訊中心，用樓梯組成嘅步道往上爬；第二，係乘搭機動車輛去到吉隆坡塔後喺畀旅遊巴停放嘅停車場嘅轉角處進入；第三，係用靠近吉隆坡塔大門入口處嘅左側進入。由森林局資訊中心進入嘅話，遊客可以欣賞到野胡姬園、草藥園同植物園山徑嘅景觀。
根據森林局官員南拉指出，森林局每年都會開放畀各間學校申請，以先到先得嘅方式進入園區舉辦生活營，會提供紮營配備、場地、每日三餐（若果要燒嘢食需另外畀錢）等設備。
園區開放時間係每日朝早7點至傍晚6點，免費入場。
咖啡山上面望落吉隆坡
咖啡山上面嘅吉隆坡塔
咖啡山姑娘堂學校嘅校舍
咖啡山姑娘堂學校擁有濃濃嘅英式風味
聖若望主教座堂係天主教吉隆坡總教區嘅總堂
聖約翰國中嘅校舍

公共交通
咖啡山站喺咖啡山嘅山腳下面
最方便去咖啡山嘅交通工具係乘搭KL Monorail 去到咖啡山站。
咖啡室

咖啡室（英文：café‎，呢隻字係嚟自法文嘅借詞）係飲咖啡嘅鋪頭，有好多咖啡室都有雜誌同WiFi。

歷史
喺中東，自16世紀起，咖啡室（波斯話：qahveh-khaneh‎，土耳其話：kahvehane或kıraathane）係社交聚會嘅地方，大家一齊飲咖啡或者茶、聽音樂，睇書、捉西洋棋或者雙陸、同聽人讀《群王書》。喺今日嘅伊朗同土耳其，咖啡屋或者會引嚟一班睇電視嘅男人。
咖啡屬

咖啡屬（Coffea）係龍膽目茜草科下一個屬，有約莫120個品種，其中最常見係阿拉比卡咖啡（Coffea arabica）同羅布斯塔咖啡（Coffea robusta）。
咖啡方丹

咖啡方丹係南非中部一個城鎮，由自由邦省負責管轄，始建於1892年，面積33.79平方公里，鎮上嘅鑽礦喺2006年關閉，2001年人口1,443，人口密度每平方公里43人。
咖啡

咖啡又寫做㗎啡、架非，係一款飲品。將咖啡豆烘熱後顏至粉碎再沖水而成，有熱有凍任君選擇。
咖啡拉花

咖啡拉花（latte art），簡稱拉花，係種沖鮮奶咖啡嘅藝術，用技巧將奶泡慢慢倒落一杯特濃咖啡面頭，整出圖案。
咖啡因

咖啡因（粵拼：gaa3 fe1 jan1，化學式：C8H10N4O2）係種黃嘌呤類生物鹼，亦係世界上最廣泛使用嘅中樞神經興奮劑。過60種植物嘅果同葉道都有咖啡因，其中常見嘅包括咖啡、茶同唂咕三個屬嘅植物。提取植物入面嘅咖啡因經常用浸出嘅方法。提純好嘅咖啡因係白色固體，有啲苦。
咖啡、茶、唂咕同埋功能飲料入面都有咖啡因。FDA將咖啡因歸入GRAS（英文：Generally recognized as safe）一類，即係一般都認為係安全。成年人每日攝入10克咖啡因先會中毒，爾個遠遠高過正常攝入量（每日500毫克以下）。
咖啡因對產生佢嘅植物有三個作用：蟲食咗有咖啡因嘅葉或者果之後會麻痹，所以咖啡因有殺蟲作用；啲葉同果跌落地之後會令到啲泥道都有咖啡因，噉樣其它植物種子就生長唔到；咖啡因可以令蜜蜂之類傳播花粉嘅蟲有更多後代。

藥物作用
少少嘅咖啡因有解除疲勞同興奮神經嘅作用，但係攝入過多會造成心律失常、消化道潰瘍，甚至令下一代出現智力低下、肢體畸形等人體損害，亦會上癮；上癮之後一停食就會冇乜精神、周身疲勞。
咖啡因可以用來醫姿位性低血壓（中文：姿位性低血壓）同新生兒呼吸暫停（英文：Apnea of prematurity），亦可以防治支氣管肺發育不良（英文：bronchopulmonary dysplasia）。
咕嚕雞球

咕嚕雞球係種粵菜，屬咕嚕肉嘅變種，做法通常先將雞肉炸熟，再落鑊同青椒、紅椒、洋蔥同菠蘿同埋甜酸味嘅「咕嚕汁」兜勻上碟。
多田高行

多田高行（1988年4月7號—）係日本足球員，司職中場，效力過北九州向日葵。
多發性硬化症

多發性硬化症分類同外部資源CD68標記嘅組織病理切片。CD68係種巨噬細胞嘅表面標記，多發性硬化症造成嘅脫髓鞘性病灶附近可以睇到好多CD68+嘅巨噬細胞。ICD-10G35ICD-9340OMIM126200疾病DB8412MedlinePlus000737eMedicineneuro/228 oph/179 emerg/321 pmr/82 radio/461醫學主題詞D009103Patient UK（英文：Patient UK）多發性硬化症
多發性硬化症（Multiple sclerosis，簡稱MS）係種中樞神經系統嘅病，病人嘅腦同脊髓嘅神經細胞表面嘅髓鞘畀免疫系統攻擊而受損，影響神經訊號嘅傳遞。
多福章

多福章係伊斯蘭教典籍《可蘭經》入面嘅第108章（蘇拉）。
多福道

多福道（英文：To Fuk Road），係香港九龍九龍塘嘅一條馬路，由根德道同沙福道交界開始，去到律倫街同約道交界。條街比區內其他街遲好多起，所以唔似得其他街用英國郡名。
多田大介

多田大介（1982年8月11號—）係日本足球員，司職守門員，效力過大阪櫻花，愛媛FC，大宮松鼠，鳥取飛翔，及FC岐阜。
多田野曜平

多田野曜平，係日本嘅一個男藝人同埋演員。
多瑙河

多瑙河（粵拼：do1 nou5 ho4；德文：Donau）係西歐最長嘅河，亦係歐洲第二長嘅河，短過伏加河，長2850公里。多瑙河由德國開始，經奧地利、斯洛伐克、匈牙利、克羅地亞、塞爾維亞、羅馬尼亞、保加利亞、摩爾多瓦同烏克蘭流入黑海。

現代航運
呢節要加長  with:  「鐵門」同船舶航行有咩關係？。
布達佩斯嘅多瑙河
多瑙河三角洲嘅漁民
維也納附近多瑙河上嘅貨船
多瑙河由黑海到羅馬尼亞嘅布勒伊拉可以俾海船航行（海運河段），再由呢度到德國巴伐利亞嘅凱爾海姆可以俾內河船行駛。再細嘅船仲可以繼續上溯到德國符騰堡嘅烏爾姆。佢大概六十條支流都係可以航行嘅。
自從1992年德國嘅萊茵-美因-多瑙運河建成之後，呢條河就成為咗一條從北海嘅鹿特丹到黑海嘅蘇利納、全長3,500 km（2,200 mi）嘅跨歐洲水路。1994年，多瑙河被列為十條泛歐走廊之一，係中歐同東歐需要喺未來十到十五年內大量投資嘅路線。[未記出處或冇根據]1987年，多瑙河嘅貨運量增加到大約一億噸。1999年，由於科索沃戰爭期間北約轟炸南斯拉夫炸毀咗塞爾維亞嘅三座橋樑，令到河上嘅運輸變得困難。清理殘骸嘅工作喺2002年完成，阻礙航行嘅臨時浮橋亦喺2005年拆除。[未記出處或冇根據]
喺鐵門，多瑙河流經一個構成塞爾維亞同羅馬尼亞邊界一部分嘅峽谷。呢度有鐵門一號水電站水壩，再向下游約60 km（37 mi）（喺峽谷以外）有鐵門二號水電站。2006年4月13日，鐵門水壩嘅最高流量達到咗創紀錄嘅15,400 m3/s（540,000 cu ft/s）。
多瑙河上面有三條人工水道：位於塞爾維亞北部省份伏伊伏丁那嘅巴納特同巴奇卡地區嘅多瑙-蒂薩-多瑙運河（DTD）；1984年建成、位於羅馬尼亞切爾納沃德同康斯坦察之間嘅64 km（40 mi）長多瑙河-黑海運河，縮短咗去黑海嘅距離400 km（250 mi）；1992年建成、約171 km（106 mi）長嘅萊茵-美因-多瑙運河，連接咗北海同黑海。有人提議過建造一條多瑙河-愛琴海運河。
多瑙河觀光遊船好受歡迎，特別係德國帕紹到匈牙利布達佩斯嘅路段。

海盜
2010至2012年間，啲航運公司（特別係烏克蘭嘅公司）聲稱佢哋嘅船喺多瑙河塞爾維亞同羅馬尼亞河段經常受到「海盜襲擊」。不過，呢啲違法行為可能唔係按照聯合國海洋法公約定義嘅海盜行為，反而係「河盜」。
另一方面，傳媒報道指，啲運輸船嘅船員經常自己偷自己嘅貨物同賣咗佢，然後將搶劫嘅罪名嫁禍俾「海盜」。所謂嘅襲擊其實唔係海盜行為，而係喺河上搞嘅小型走私。

多瑙河三角洲
内文：多瑙河三角洲
多瑙河三角洲嘅講俄語嘅利波凡人
多瑙河三角洲（羅馬尼亞文：Delta Dunării ro；烏克蘭文：Дельта Дунаю）係歐盟最大嘅河口三角洲。多瑙河三角洲大部分位於羅馬尼亞（圖爾恰縣），而北部嘅基利亞支流左岸位於烏克蘭（敖德薩州）。佢嘅大概面積係4,152 km2（1,603 sq mi），其中3,446 km2（1,331 sq mi）喺羅馬尼亞境內。如果計埋位於三角洲南面、但喺地質同生態上同佢有關嘅拉澤姆-錫諾埃湖（1,015 km2（392 sq mi），其中865 km2（334 sq mi）係水面；呢啲地方都係世界遺產嘅一部分），多瑙河三角洲嘅總面積就達到5,165 km2（1,994 sq mi）。
多瑙河三角洲亦係歐洲保存得最好嘅河口三角洲，係聯合國教科文組織世界遺產（自1991年起）同拉姆薩爾公約濕地。佢嘅湖泊同沼澤養育住45種淡水魚。佢嘅濕地係超過300種候鳥嘅棲息地，其中包括瀕危嘅矮䴕（Phalacrocorax pygmaeus）。呢啲候鳥受到拜斯特羅耶運河呢類開運河同排水計劃嘅威脅。

2022年嘅熱浪
2022年，歐洲出現咗一場大熱浪。結果令到河流嘅水流量減少。隨住水位下降，喺多瑙河浮現咗好多第二次世界大戰時期嘅沉船。當中好多都係納粹德國嘅黑海艦隊，佢哋係為咗防止落入敵人手中而蓄意沉沒嘅。

生態同環境
内文：多瑙河保護國際委員會
羅馬尼亞多瑙河三角洲嘅鵜鶘
多瑙河保護國際委員會（ICPDR）係一個由14個成員國（德國、奧地利、捷克、斯洛伐克、斯洛文尼亞、匈牙利、克羅地亞、波斯尼亞同黑塞哥維那、塞爾維亞、保加利亞、羅馬尼亞、摩爾多瓦、黑山同烏克蘭）同歐盟組成嘅組織。呢個委員會喺1998年成立，負責處理整個多瑙河流域嘅事務，包括支流同地下水資源。佢嘅目標係透過推廣同協調可持續同公平嘅水資源管理，包括保護、改善同合理使用水資源，以及實施歐盟嘅水框架指令同多瑙河戰略，來執行多瑙河保護公約。

航運
内文：多瑙河委員會
多瑙河委員會負責維護同改善河流嘅航行條件。呢個委員會喺1948年由七個沿岸國家成立。成員包括來自奧地利、保加利亞、克羅地亞、德國、匈牙利、摩爾多瓦、斯洛伐克、羅馬尼亞、俄羅斯、烏克蘭同塞爾維亞嘅代表；佢哋每年定期開兩次會。佢仲會召集專家小組，考慮委員會工作計劃中嘅項目。
呢個委員會可以追溯到1856年同1921年嘅巴黎會議，當時首次建立咗保障多瑙河自由航行嘅國際制度。今日嘅委員會包括沿岸國同非沿岸國。

地質
塞爾維亞-羅馬尼亞邊境嘅鐵門（多瑙河）
羅馬尼亞-塞爾維亞嘅鐵門二號水電站
雖然今日多瑙河嘅源頭相對細，但從地質學嚟講，多瑙河比起同佢喺今日南德國競爭集水區嘅萊茵河要老得多。呢個情況帶嚟咗幾個有趣嘅地質複雜性。由於萊茵河係唯一由阿爾卑斯山發源並向北流向北海嘅河流，由皮茲隆金開始嘅一條無形嘅線將南德國大部分地區分割，呢條線有時被稱為歐洲分水嶺。
喺更新世最後一個冰河時期之前，萊茵河由黑森林嘅西南端開始，而今日流入萊茵河嘅阿爾卑斯山水源當時由所謂嘅「原始多瑙河」（Urdonau）帶走。呢條古老河床嘅部分遺跡，比今日嘅多瑙河大得多，仲可以喺今日施瓦本阿爾卑嘅景觀中見到（而家已經乾涸嘅）峽谷。喺上萊茵河谷被侵蝕之後，大部分來自阿爾卑斯山嘅水源改變咗方向，開始流入萊茵河。因此，今日嘅上游多瑙河係一條匱乏河流。
塞爾維亞-羅馬尼亞邊境嘅鐵門（多瑙河）（鐵門自然公園同傑爾達普國家公園）
由於施瓦本阿爾卑主要由多孔嘅石灰岩構成，加上萊茵河嘅水位比多瑙河低得多，今日有好多地下河將大量水從多瑙河帶到萊茵河。喺夏季好多日子，當多瑙河水量唔多嘅時候，佢會喺施瓦本阿爾卑嘅兩個地方完全滲入呢啲地下通道，呢啲地方被稱為多瑙河滲漏（多瑙河滲漏）。大部分呢啲水只會喺12公里之外嘅阿赫托普夫重新出現，呢度係德國流量最大嘅泉水，平均流量為每秒8500公升，位於康斯坦茨湖北面，因此哺育咗萊茵河。歐洲分水嶺只適用於經過呢一點嘅水，而且只喺一年中多瑙河有足夠嘅水量通過多瑙河滲漏嘅漏斗嘅日子裡先會有呢種情況。
由於咁大量嘅地下水侵蝕咗周圍好多石灰岩，估計多瑙河上游有一日會完全消失，變成萊茵河嘅一部分，呢個現象叫做河流襲奪。
多瑙河嘅水文參數會定期喺克羅地亞嘅巴蒂納、達利、武科瓦爾同伊洛克進行監測。
多田葵

多田葵 ，係日本嘅一個女藝人同埋配音員。
埃納河

埃納河（英文：Aisne）係法國一條河，由香檳亞丁馬恩開始，喺華茲流入華茲河，全長356公里。
埃索

埃索（英文：Esso），係國際石油公司，埃克森美孚下屬嘅一個油站牌子。
埃納

埃納（法文：Aisne）係法國上法蘭西其中一個省，編號02，首府拉昂。
埃米利安努斯

埃米利安努斯（Aemilianus，207年—253年9月）係羅馬帝國皇帝，253年在位。
埃米爾·孔布

埃米爾·孔布（法文：Émile Combes，1835年9月6號—1921年5月25號），係法國激進黨嘅政治人、法學家同共濟會會員，佢喺1902年到1905年做咗總理。
埃米爾·扎托佩克

埃米爾·扎托佩克係一個捷克斯洛伐克、捷克田徑運動員、職業軍人。
大島翼

大島翼（1983年12月9號—）係日本足球員，司職後衞，效力過甲府風林，岡山綠雉，松本山雅，及讚岐卡馬達馬尼。
大島康明

大島康明（1981年9月1號—）係日本足球員，司職前鋒，效力過神戶勝利船，德島漩渦，及北九州向日葵。
大島機場

大島機場（粵音：daai6 dou2 gei1 coeng4）係喺日本伊豆群島嘅一個機場，喺1964年嗰陣起好兼且開放畀人用嚟搭飛機。
大島僚太

大島僚太（1993年1月23號—）係日本足球員，司職中場，日本足球代表隊成員。
大島康樹

大島康樹（1996年5月30號—）係日本足球員，司職前鋒，效力柏太陽神。
大島嵩弘

大島嵩弘（1988年4月14號—）係日本足球員，司職後衞，效力長野帕塞羅。
大島秀夫

大島秀夫（1980年3月7號—）係日本足球員，司職前鋒，效力過橫濱飛翼，京都不死鳥，山形山神，橫濱水手，新潟天鵝，千葉JEF聯，札幌岡薩多，及北九州向日葵。
大有銀行

大有銀行（英文：Tai Yau Bank，香港銀行號：038），係香港註冊持牌銀行，1947年創行。銀行一路以嚟只有一間總行，未開過分行。
大朗

大朗係中國廣東東莞一鎮，面積118平方公里，人口6萬。
大木勉

大木勉（1967年2月23號—）係日本足球員，司職前鋒，效力過廣島三箭，大分三神，及愛媛FC。
大木曉

大木曉（1992年12月8號—）係日本足球員，司職後衞，效力長野帕塞羅。
大木橋路站

大木橋路站係上海地鐵4號綫同上海地鐵12號綫一個地鐵站，喺徐匯區。個站2005年12月31號啟用。
大木武

大木武（1961年7月16號—）係退役日本足球員，教練，執教過甲府風林，清水心跳，京都不死鳥，及FC岐阜。
大朝鮮國

大朝鮮國（朝鮮讀椒仙，粵拼：daai6 ziu1 sin1 gwok3 ），又稱朝鮮國或者有明朝鮮國，係1392年至1897年喺朝鮮半島存在嘅古代王朝，建國者係李成桂。
1398年至1608年係大明屬國，1638年至1897年係大清屬國，1897年脫離同大清嘅宗藩關係後叫大韓帝國，1910年8月大日本帝國侵吞朝鮮半島，實行日韓合併，大韓帝國滅亡，李氏王朝告終。
呢個國家喺日本殖民時代畀日本人叫做李氏朝鮮（lei5 si6 ziu1 sin1；日文：李氏朝鮮／りしちょうせん Rishi Chōsen），呢個用語係朝鮮民族/大韓民族啲人比較抵制嘅。而家大韓民國唔用呢個講法，直接叫佢朝鮮（王朝）（韓文：조선왕조／朝鮮王朝 Joseon Wangjo）。喺朝鮮民主主義人民共和國出於意識形態，就叫佢朝鮮封建王朝（朝鮮文：조선봉건왕조／朝鮮封建王朝 Chosŏn Ponggyŏn Wangjo）。皆因國王姓李，又叫李王朝（lei5 wong4 ciu4），簡稱李朝。
大有街

大有街（英文：Tai Yau Street），係香港九龍新蒲崗嘅一條馬路，由爵祿街開始，去到彩虹道。
喜田亞由美

喜田亞由美 ，係日本嘅一個女藝人同埋配音員。
喜氣洋洋

《喜氣洋洋》係香港歌手徐小鳳嘅歌。隻歌改編自日本歌手五輪真弓嘅《恋愛ともだち》，由鄭國江填詞，吳智強編曲；收錄喺1979年推出嘅專輯《夜風中》。佢一直係為喜慶場合助興嘅歌，近年因多作「幸災樂禍」嘅用途而紅咗，做咗一個網絡迷因。

介紹
《恋愛ともだち》原本係一隻情歌，被徐小鳳翻唱，以非主打歌收錄喺《夜風中》，係1970年代尾少有嘅粵語Band Sound歌。鑒於佢係夜總會歌手，鄭國江特登填成一隻喜慶場合歌助興曲。《喜氣洋洋》亦被視為賀年曲，係徐小鳳新年嗰陣喺「紅館前身」海城夜總會必唱嘅熱門歌。
據蘋果日報報導，《喜氣洋洋》喺1991年已略染上反諷嘅色彩，無綫電視劇《老友鬼鬼》張衞健演嘅鬼因梁藝齡飾演嘅女角就嚟死而嫁畀佢，唱咗呢隻歌。2000年代，隻歌開始被高登討論區會員用歌詞配搭高登圖示嚟嘲諷佢哋討厭嘅人物同組織，例如2009年患上人類豬流感嘅藝人鄧麗欣。
2012年，民建聯嘅劉江華喺立法會選舉落選，市民到佢沙田區議員辦事處前播《喜氣洋洋》慶祝。2015年，建制派立法會議員鍾樹根同葛珮帆落選區議會，網民到二人辦事處唱呢隻歌，被多間傳媒報導；建制派喺2019年區議會選舉大敗後都係咁。
2016年2月，美籍香港歌手李玟喺《我是歌手4》第六集翻唱咗呢隻歌，並攞到嗰集觀眾票選第四名。
有人問過鄭國江同徐小鳳嘅睇法，前者對呢隻歌再次翻紅覺得好開心，並對佢變咗做一隻「好百搭、好奀皮（頑皮）」歌歌覺得「莫名其妙」。後者話網民「真曳曳」。網民用《喜氣洋洋》幸災樂禍嗰陣，成日會講句「有請小鳳姐」做引子或借代全詞。2016年徐小鳳辦演唱會嗰陣就引嗰句說話做口號：「既然青春留不住，不如有請小鳳姐」。
喜田陽

喜田陽（2000年7月4號—）係日本足球員，司職中場，效力大阪櫻花。
喜界機場

喜界機場（粵音：hei2 gaai3 gei1 coeng4）係喺日本九州地方嘅一個機場，喺1959年嗰陣起好兼且開放畀人用嚟搭飛機。
喜界町

喜界町（日文：喜界町／きかいちょう Kikai chō */?，琉球文：喜界／キャー Kyaa）係日本鹿兒島縣大島郡嘅一個町。
喜神星

喜神星（Laetitia），即係小行星39，係太陽系小行星帶嘅一粒小行星，喺1856年2月8號發現。
喜瑪拉雅巨型蜜蜂

喜瑪拉雅巨型蜜蜂（giant honeybee；學名：Apis laboriosa）係源自喜瑪拉雅山一帶嘅一種大隻蜜蜂，成蟲可以有成 3 厘米咁長。
喜田拓也

喜田拓也（1994年8月23號—）係日本足球員，司職中場，效力橫濱水手。
大細路文化

大細路文化（Lad culture、laddish culture、laddism) 係英國同愛爾蘭嘅次文化，最初同「英倫流行運動」（Britpop movement）有關。 1990 年代頭開始，「大細路」係指一般有中產階級嘅造形，而抱有工人階級嘅態度後生男性，呢隻次文化流行後生仔，反知識、輕視感性（sensiblity），而支持飲酒、暴力同性別歧視。
大索姆山

大索姆山頂兩個浮雕台之一，背景左邊係格拉尼爾山 (Mont Granier)。
大索姆山（法文：Grand Som）係一座位於法國東南部，沙特勒斯山脈（Chartreuse）嘅一座山峰。由於佢嘅美麗風景同具挑戰性嘅地形，成為行山遠足同戶外活動愛好者嘅熱門目的地。
大索姆山海拔2026米，係嗰區域內其中一座最高嘅山峰，可以欣賞到周圍大片嘅風景。佢有幾條登頂步道，每條步道長度同難度都唔同，穿越密麻麻嘅森林、岩石同高山草甸，為行山人士提供各種唔同嘅風景。沿途可以觀察到多種植物同動物物種，包括獨特於嗰區嘅罕見鳥類同蝴蝶。
大索姆山同時擁有豐富嘅文化歷史，可以追溯到幾千年前。自史前時代以來，山區一直有人住，山腳下有多個古蹟同歷史遺址，包括中世紀城堡同教堂等等。
左邊係大索姆山。
大紫荊勳章

（Great Bauhinia Medal，縮寫GBM）係香港特別行政區授勳及嘉獎制度下嘅最高榮譽，表揚畢生為香港作出重大貢獻嘅人。勳章嘅設計式樣，因為同港幣輔幣嘅壹毫、伍毫好似樣，就有咗花名「伍毫子」勳章。係由18K黃金同18K白金嵌成嘅，圖案係星光托著洋紫荊，洋紫荊代表香港，一粒星代表中國，體現出「一國兩制」，而紅色同金色嘅絲帶象徵高貴榮譽。
大紫荊勳章自1997年以嚟，每年都頒授一次，但係響2003年同2004年因冇人獲頒授而懸空。